Veel mõned  jõulukingid - kaaned märkmepaberitele. Idee ajakirjast "Minu käsitööd" 2/2010.                            Nüüd natuke sirgeid õmblusi ja emotsioone. Juba mitmendat aastat teen jõulude paiku sõbrannadele ka väikese õhtusöögi. Teadagi, et laudlinal on ühe korraliku söömaaja juures oluline roll. Eelmisel aastal oldigi  üllatunud, et MINUL ei olegi jõululaudlina   Et miks ma ometi ei ole teinud... Okei, järgmiseks aastaks teen. Siis algas Isetegijas jõululina-projekt. No nüüd on minu hetk see lina endale teha! Päris mitmeid kordi olin oma nime juba kirja panemas, aga loobusin siiski. Igaks juhuks. Tundus ikkagi päris suur töö. Õigesti tegin, et loobusin. Projektiväliselt hakkasin seda tikkima, aga mingil hetkel jätsin selle pooleli, sest  sain aru, et selleks jõuluks ma seda jälle valmis ei jõua ja targem on kingituste tegemisele keskenduda. Praegu on inglid nagu piprakaunad  . Ehk jõuab jõuluks 2011 valmis...        Laud ei saa aga linata  jääda. Õnneks leidsin Tiimarist sobiva mustriga lina 55 EEK eest.        Selle muster passib mu tuppa väga hästi.        Aga et kõik sõbrad laua taha ära mahuksid, tuleb laud lahti teha ja siis jääb lina jällegi väikeseks. Leidsin musta kanga, seegi oli kogu laua katmiseks natuke lühike, lõikasin selle siis kaheks ja palistasin ääre ära. Kolm lina katavad laua ära küll.        Et iii-le täpp  peale panna, tegin lisaks kahele kollasele 4 musta linast salvrätti.        Kinnituseks kuldne kumm, millele on liimitud kuldne täheke:        Sellised detailid teevad minu meelest söömingu palju mõnusamaks!